[ε]παμεινων αμεινιου ειπεν επειδη τι[ν]ες εναντια τωι ορκωι ον ωμοσαν και τε[ι] αραι ην εικαδευς επηρασατο διατελουσι πραττοντες και λεγοντες κατα εικαδεων επι βλαβει των κοινων των εικαδεων αφ ων τα ιερα τοις θεοις θυουσιν εικαδεες και τοις δικαζομενοις εικαδευσιν συνδικουσιν υπεναντια τοις εικαδευσιν και μεμαρτυρηκασιν επι του δικαστηριου επι βλαβει του κοινου του εικαδεων ψευδεις μαρτυριας ελεσθαι τρεις ανδρας ηδη εξ εικαδεων οιτινες συναγωνιουνται τωι επεσκημμενωι ταις μαρτυριαις πολυξενωι οπως αν δικην διδωσιν οι τα ψευδη μαρτυρουντες επαινεσαι δε πολυξενον διοδωρου και στεφανωσαι χρυσωι στεφανωι οτι δικαιος εστιν περι τα κοινα τα εικαδεων και επεσκηψατο τοις μαρτυσιν. αναγραψαι δε τοδε το ψηφισμα τους αρχοντας τους εφ ηγησιου αρχοντος εις στηλην λιθινην και στησαι εν τωι ιερωι του απολλωνος του παρνησσιου.
Att. — non-stoich. 27-30 — 324/3